ด้าน นายอภิสิทธิ์ เวชชาชีวะ หัวหน้าพรรคประชาธิปัตย์กล่าวว่า นายอภิรักษ์มีความพร้อมที่จะไปชี้แจง การที่นายสมัคร สุนทรเวช อดีตผู้ว่าฯ กทม. ระบุว่านายอภิรักษ์เป็นผู้เปิดแอลซี ในสัญญาที่นายสมัครเซ็นไว้จะสมบูรณ์เมื่อมีการเปิดแอลซีเพราะฉะนั้นสิ่งที่นายสมัครพูดจึงไม่ผิดที่บอกว่า สัญญาที่นายสมัครไปเซ็นสมบูรณ์ เพราะนายอภิรักษ์ไปเซ็นแอลซี แต่ต้องดูให้ครบถ้วนด้วย เพราะสัญญาที่นายโภคินเซ็นบังคับให้นายอภิรักษ์เปิดแอลซี ถ้าไม่เปิดจะทำให้ผิดสัญญาและกระทรวงมหาดไทย โดยนายประชา มาลีนนท์ อดีต รมช.มหาดไทย ยังได้ทำหนังสือตอบกลับมาว่า กทม.ต้องเปิดแอลซี ดังนั้นตัวสัญญาซึ่งน่าจะเป็นปัญหามากที่สุดน่าจะมาจากกระทรวงมหาดไทยขณะที่ นายโภคิน พลกุล รองหัวหน้าพรรคไทยรักไทยในฐานะอดีต รมว.มหาดไทย แถลงว่า เข้าไปเกี่ยวข้องเมื่อปี 2547 ขณะนั้นนายสมัคร สุนทรเวช เป็นผู้ว่า กทม. และได้ทำเรื่องเสนออุปกรณ์ดับเพลิง ขึ้นมาให้กระทรวงมหาดไทยพิจารณา ในฐานะที่กระทรวงมหาดไทยกำกับดูแล กทม. รัฐมนตรีก็นำเรื่องเข้าที่ประชุมคณะรัฐมนตรี (ครม.) ในครั้งแรก
ใครคือหัวหน้าพรรคประชาธิปัตย์ของไทย 
นายอภิสิทธิ์ เวชชาชีวะ